Do ischs am Martin Wangler, wu deno als "Fidelius Waldvogel" kumme isch, nit eifach gmacht wore, e Fueß uf de Bode z bringe, zumal es Schwierigkeite gää het mit em Mikrofon, wo zerscht eifach nit het welle funktioniere. Aber als Schauspieler-Profi het er sich do so souverän driber eweggsetzt, dass er ums Rumluege d Lacher uf si Sitte zoge het. Au si Dialog mit de Computerstimm vu de Bahnüskunft, wo ums Verrecke nit het welle vestuh, dass er nit nach Rom, sondern uf Friburg fahre will, hets Publikum Träne lache loo un viellicht de eint oder ander an eigeni Erfahrunge erinneret, wo mer bi sonere Glegeheit gmacht het.  Noch de Paus het de Franz Schüssele mit sinem Alphorn Alpestimmung uf d Bühni brocht. Es isch e wahri Pracht gsi, wiä er dem Rieseinstrument Tön entlockt het, wo sich melodisch -  wiä s sich ghört - anenandergreiht hen. E ganz neji Facette het de Wolfgang Mießmer deno dezue brocht: Er het sich mit sinem Handörgeli zue Volkslieder begleitet, aber - im Hebeljohr 2010 - au vum große alemannische Dichter ebbis vortrait.